

 
JAVNA USTANOVA AQUATIKA – SLATKOVODNI AKVARIJ KARLOVAC
UPRAVNO VIJEĆE


Z  A  P  I  S  N  I  K 

sa 27. sjednice Upravnog vijeća Javne ustanove Aquatika – SLATKOVODNI AKVARIJ KARLOVAC održane elektroničkim putem dana 26. svibnja 2026. godine.

Članovi Upravnog vijeća koji su sudjelovali u radu sjednice elektroničkim putem: 
Igor Salopek, predsjednik, Mirjana Stanišić, Ivančica Obajdin, Ivana Žunac i Krešimir Kuri.

Član Upravnog vijeća koji nije sudjelovao u radu sjednice elektroničkim putem: Nitko.

Ostali koji su sudjelovali u radu sjednice elektroničkim putem: Margarita Maruškić Kulaš, ravnateljica i Vlatko Kovačić, tajnik Upravnog vijeća

Predsjednik i članovi Upravnog vijeća suglasili su se putem elektroničke pošte da se sjednica Upravnog vijeća održi elektronički putem elektroničke pošte.

Predsjednik je utvrdio i predložio slijedeći 

D N E V N I   R E D

1. Zapisnik sa 25. sjednice,
2. Odluka o prijavi na project AQUABILITY,
3. Razno.

Na predloženi Dnevni red nije bilo primjedbi i dopuna.

Članovi Upravnog vijeća elektroničkim putem jednoglasno (5 glasova ZA) su donijeli:

ZAKLJUČAK

Prihvaća se predloženi Dnevni red 27. sjednice Upravnog vijeća.

                                                                                                  
Ad. 1. Ravnateljica Margarita Maruškić Kulaš je putem elektroničke pošte članovima Upravnog vijeća dostavila prijedlog zapisnika sa 25. sjednice Upravnog vijeća.

Članovi Upravnog vijeća elektroničkim putem jednoglasno (5 glasova ZA) su donijeli:

ZAKLJUČAK
	Prihvaća se Zapisnik sa 25. sjednice Upravnog vijeća JU Aquatika.

Ad.2. Ravnateljica Margarita Maruškić Kulaš je putem elektroničke pošte članovima Upravnog vijeća dostavila prijedlog Odluke kojom se ravnateljici JU Aquatika daje suglasnost za prijavu na projekt pod nazivom „AQUABILITY – Razvoj vještina za inkluzivni turizam“ u okviru programa ESF+ Učinkoviti ljudski potencijali 2021. – 2027.

Članovi Upravnog vijeća elektroničkim putem jednoglasno (5 glasova ZA) su donijeli:

ODLUKU
o davanju suglasnosti za prijavu na projekt pod nazivom „AQUABILITY – Razvoj vještina za inkluzivni turizam“

I.
Daje se suglasnost Upravnog vijeća Ustanove ravnateljici Ustanove za prijavu na projekt pod nazivom „AQUABILITY – Razvoj vještina za inkluzivni turizam“ u okviru programa ESF+ Učinkoviti ljudski potencijali 2021. – 2027., za financiranje u partnerstvu s ustanovama Diopter – Otvoreno učilište, Učilište Okviri znanja i Aquarium Pula, u iznosu do najviše 70.000,00 EUR za Aquatiku. Ukupna vrijednost projekta procjenjuje se na oko 400.000,00 EUR, a predviđeno trajanje projekta je 30 mjeseci, uz sufinanciranje 100%

II.
Ova Odluka stupa na snagu danom donošenja.


Ad. 2. Nije bilo rasprave.




ZAPISNIK SASTAVIO				   PREDSJEDNIK UPRAVNOG VIJEĆA

Vlatko Kovačić, univ. mag. iur.				          Igor Salopek, dr. med.

